
Martfű Város Polgármesterétől

T Á J É K O Z T A T Ó
a 2011. évi pénzügyi terv I-III. negyedévi teljesítéséről
Tisztelt Képviselő-testület!

Az államháztartásról szóló 1992. évi XXXVIII. sz. törvény 79. §. (1) bekezdésében foglaltak szerint az önkormányzat gazdálkodásának I-III. negyedévi helyzetéről a Képviselő-testületet tájékoztatni kell.

A tájékoztató összeállításának alapját az önállóan működő intézményeink és a  Polgármesteri Hivatal I-III. negyedévi adatszolgáltatásai, valamint az ezekből készített önkormányzati összesítő képezi.

A tájékoztató fő feladata az előirányzatok időarányos teljesítésének bemutatása, a 2012. évi költségvetési elgondolások megalapozása.

E szempontot figyelembe véve alakítottuk ki a mellékelt táblázatokat és a rövid szöveges értékelésünket.

A 6/2011.(II.11.) sz. Kt. rendelettel jóváhagyott 2011. évi költségvetésünk bevételi és kiadási fő összege 1.803.916 e Ft-ban kerültek meghatározásra.
Az I-III. negyedév során egyéb állami feladatok kerültek lebontásra és az éves előirányzatunkat összességében 2.095.203 e Ft-ra módosították.

A Martfű Város Önkormányzat Polgármesteri Hivatal és intézményei I-III. negyedéves  kiadási-bevételi előirányzata  1.869.783 e Ft.
Tiszazugi Ivóvízminőség-Javító Önkormányzati Társulás I-III. negyedéves kiadási-bevételi előirányzata
225.420 e Ft.

Költségvetésünk I-III. negyedévi teljesítése pedig
1.660.770 e Ft bevétellel és







            1.270.105 e Ft kiadással  zárult.
A Tiszazugi Ivóvízminőség-Javító Önkormányzati Társulás 

I-III. negyedévi  teljesítése                                              23 e Ft bevétellel és

                                                                                         21 e Ft kiadással zárult.

Bevételek alakulása

A bevételi előirányzatok teljesítését jogcímenkénti részletezésben az 1. számú mellékleten mutatjuk be.

Az intézményi működési bevételek összességében közel az éves előirányzat időarányos szintjén teljesültek. A teljesítés mértéke 74,0 %. A többletbevételek elsősorban a kamatbevételek, a kiszámlázott termékek ÁFA-bevételnél és a működési célú pénzeszköz átvételéből adódott. A tervezetthez viszonyítva a Település Ellátó Szervezet víz-csatornadíj bevétele, valamint a bérleti díjak és az intézményi ellátási díjak időarányos teljesítésénél van elmaradás. 

Az intézményi saját bevételek intézményenkénti részletezését az 1/a. számú táblázat szemlélteti.

Helyi adókból származó bevételeink III. negyedéves teljesítése 414.647 e Ft, amely az éves előirányzat 94,9 %-nak felel meg. Ezt az összeget még várhatóan tovább fogja növelni egy pár elkésett, illetve a tényleges évtől eltérő üzleti évet választó vállalkozó befizetése. 

Átengedett központi adók személyi jövedelemadó 8 %-os átengedett része, a személyi jövedelemadó elvonás adóerő-képesség miatt közel az előirányzatnak megfelelő 75,7 %, amely a nettó finanszírozás keretén belül  kerül  leutalásra.

A gépjárműadó bevételek  időarányos teljesítése 29 669 eFt, amely 84,8 %-nak felel meg.
Ezen a jogcímen év végéig még csekély mértékű növekedés várható a részletfizetési kedvezmények által. 
Az elmaradást az egy-két nagy gépjárműparkkal rendelkező fuvarozó vállalkozás fizetésképtelensége okozza. 

Bírságok, pótlékok és egyéb sajátos bevételek: Környezetvédelmi bírságból történő részesedésünk – melyet a helyi gazdálkodó szervek fizettek be az I-III. negyedév során-       1.493 e Ft volt . A környezetvédelmi alap felhasználását a 4. sz. melléklet tartalmazza.
 Az egyéb sajátos bevétel a lakbér bevételeket (16.539e Ft), valamint szabálysértési és helyszíni bírság  (483 e Ft)  bevételeket tartalmaz.
A normatív állami hozzájárulás és a normatív módon elosztott, kötött felhasználású támogatások és az egyéb központi támogatás (bér kompenzáció) összegei havi részletekben, közel az időarányos szinttel egyezően kerültek elszámolásra . 

A központosított állami támogatás, prémiumévek program támogatása (2010. évi IV. és a 2011. évi I.-II. negyedév), a könyvtári és közművelődési érdekeltségnövelő támogatás valamint a 2010.évi létszámcsökkentési pályázat áthúzódó részét tartalmazza. 
Az 1/b. számú melléklet intézményenként és szakfeladatonkénti bontásban mutatja be az Önkormányzat bevételeit a Kiegyenlítő, függő, átfutó bevételek nélkül.

Felhalmozási és tőke jellegű bevételeink az I-III. negyedévben túlteljesültek. Ez elsősorban a  Damjanich János Szakképző Iskola, Gimnázium és Kollégium szakképzési hozzájárulása bevételénél mutatkozik.
Az önkormányzati bérlakások értékesítéséből, valamint a törlesztő részletekből az                  I-III. negyedév során a tervezett bevételből 1 483 e Ft érkezett be, ami 74,2 %-os teljesítés.

Egyéb felhalmozási bevételek jogcímen a „Szolnok-Martfű kerékpárút- Rákócziújfalu- Martfű közötti szakaszának megvalósítása „ szerződés szerint továbbszámlázott része szerepel.
Támogatás értékű bevételek a tervezett jogcímek szerinti bontásban 1. sz. melléklet szerint teljesültek.

A működési célú támogatásértékű bevételeket teljes részletezéssel mutatja az 1. sz. melléklet 
IV. 1. pontja.

A felhalmozási célú támogatásértékű bevételeket teljes részletezéssel mutatja be az 1.sz. melléklet 

IV. 2. pontja.
Megtérülésként számoltuk el az önkormányzatunk részére az előző évi normatív támogatások elszámolása során kimutatott többlettámogatási járandóságokat, és a nyújtott kölcsönök, támogatások visszatérítését. 

VI. Pénzforgalom nélküli bevételek: 432.352  e Ft pénzmaradvány szerepel, egy része eredeti költségvetésben tervezve, előző évi megtakarítás.
Kiegyenlítő, függő és átfutó bevételek   Ezen soron  nem az önkormányzatot megillető saját bevételei szerepelnek.
Hitel: a költségvetésben nem szerepel hitel összeg. Önkormányzatunknak 2011. 09. 30-án nincs folyószámlahitele.
 Ezen a napon a folyószámla egyenlegünk, lekötött betéteinkkel együtt 361.681 e Ft az Önkormányzatnál,  illetve a Tiszazugi Ivóvízminőség-Javító Önk. Társulásnál 2 e Ft volt. 

Az éves költségvetés bevételi oldalának I-III. negyedéves időarányos teljesítése összesen  88,8 %, ami a III. negyedéves szintnél kissé magasabb. 

Kiadások alakulása

Az I-III. negyedév során  intézményeink működése biztosított volt.

Éves kiadási előirányzatunk (2. számú melléklet, intézményenként 2/a., szakfeladatonként 2/b. számú melléklet) I-III. negyedéves teljesítése összességében az időarányos szintnél alacsonyabb 67,9 %. A működési, fenntartási kiadások 68,6 %-ban, a felhalmozási kiadások 82,1 %-ban realizálódtak.

A személyi juttatások minimális túllépését  a közfoglalkoztatás megelőlegezett  kifizetése okozza.

A dologi kiadások 69,6 %-ban teljesültek.

Az időarányos szintnél magasabb mértékű volt a felhasználás a pénzeszköz átadások vonatkozásában a civil szervezetek, egyesületek támogatásainál. A szervezetek részére a fennmaradt támogatások kiutalása 2011. októberében megtörtént. 
A társadalom-szociálpolitikai juttatások alakulása (segélyezés) 2011. I-III. negyedévben a tervezett szint alatt alakult 52,0 % . Ezek a  tételek előre nehezen tervezhetőek. 

Felhalmozási feladataink megvalósulásának alakulását részletesen, feladatmélységűen a 
2/d. számú mellékleten mutatjuk be.

A Polgármesteri Hivatal részletes kiadásait a 3. számú melléklet tartalmazza a tervezetben meghatározottak szerint. 

A 3/a számú táblázat a Tiszazugi Ivóvízminőség-Javító Önkormányzati Társulás 2011. I-III. negyedévi kiadásait és bevételeit tartalmazza.
A környezetvédelmi alap felhasználást a 4. sz. melléklet mutatja be.

Az 5. számú melléklet az önkormányzat hitelállományának alakulását mutatja. 
A 6. sz. mellékletben a több éves elkötelezettséggel járó kiadási tételek évenkénti bontásban szerepel. A táblázat üres, az Önkormányzatnak nincs ilyen kötelezettsége.

A 7. számú melléklet a 2011. I-III. negyedéves költségvetésének pénzügyi mérlegét tartalmazza.

A 8. sz. melléklet tartalmazza  Martfű Város Önkormányzatának összevont  vagyonmérlegét.
A 8/a. sz. melléklet tartalmazza a Tiszazugi Ivóvízminőség-Javító Önkormányzati Társulás vagyonmérlegét.

Az I-III. negyedév során – elemezve pénzügyi helyzetünk várható alakulását- a költségvetésben tervezett szinten a működési kiadásokat finanszíroztuk, felhalmozási kiadásoknál csak a szerződéssel lekötött, kötelezettségvállalással terhelt feladataink kivitelezését indítattuk, azok pénzügyi rendezését vállaltuk fel.

Tisztelt Képviselő-testület!

A 2011. évi pénzügyi tervünk III. negyedévi teljesítéséről az eddig leírtakban kívántam tájékoztatást adni.

Kérem a Képviselő-testületet előterjesztésem megtárgyalására és elfogadására.

Martfű, 2011. november 11.

Készítette: Kontra Lajos

Látta: Balogh Edit

                  Pénzügyi és Adóügyi Iroda vezető

           címzetes főjegyző

